C 148/12
LV
Eiropas Savienības Oficiālais Vēstnesis
28.4.2023.
Priekšlikumam par dabas atjaunošanas aktu un jaunajam kursam attiecībā uz apputeksnētājiem kopā ir potenciāls būtiski mainīt situāciju attiecībā uz apputeksnētāju aizsardzību ES līmenī.
Tie kāpina ES biodaudzveidības stratēģijā noteikto ieceri līdz 2030. gadam apvērst apputeksnētāju populāciju samazināšanās tendenci un ļaut lauksaimniecības zemēs atgriezties dabai.
Lauksaimnieki — arī mazie lauksaimnieki — pārejas procesā uz lauksaimniecības sistēmu ilgtspējas un noturības palielināšanu 2023.–2027. gadā tiks atbalstīti ar dalībvalstu plāniem saskaņā ar KLP.
Šo iemeslu dēļ tā vietā, lai ierosinātu jaunus tiesību aktus, prioritāte ir nodrošināt, lai priekšlikumi, par kuriem pašlaik notiek sarunas ar likumdevējiem, tiktu ātri pieņemti un pēc tam īstenoti kopā ar KLP.
Komisija darīs visu iespējamo, lai šo mērķi sasniegtu, un tā mudina visus iesaistītos aktorus dot ieguldījumu tā sasniegšanā.
Vairāk nekā viens miljons paziņojumu par atbalstu šai pilsoņu iniciatīvai ir skaidrs signāls un pamudinājums, ka Komisijas priekšlikumu ieceru vēriens ir jāsaglabā.
Eiropas zaļā kursa panākumi šīs pārkārtošanās veicināšanā ir atkarīgi no visas sabiedrības, arī iedzīvotājiem, lauksaimniekiem, uzņēmumiem, zinātniekiem, publiskā sektora iestādēm un Eiropas iestādēm.